kardosdrur/scandi-wiki huggingface dataset:
Den protestantiske union

Den protestantiske union var et forbund mellem protestantiske fyrster og byer i det tysk-romerske rige 1608-1621 med det formål at beskytte protestanternes religionsfrihed mod den katolske modreformation.

Forbundet blev indgået den 4. maj 1608 ved klostret Auhausen mellem en række protestantiske fyrster: kurfyrste Frederik 4. af Pfalz, som var unionens hovedmand, fyrst Christian 1. af Anhalt-Bernburg, markgreve Georg Frederik af Baden, hertug Johan Frederik af Württemberg, markgreve Joachim Ernst af Ansbach samt pfalzgreven af Neuburg m.fl. Kort tid efter tilsluttede andre protestantiske fyrster sig (landgreve Moritz af Hessen-Kassel og kurfyrste Johan Sigismund af Brandenburg) samt flere selvstændige byer. Calvinisterne var de mest aktive. Men kurfyrsten af Sachsen, som var den mægtigste af de evangeliske fyrster, tilsluttede sig ikke.

Som reaktion på dannelsen af den protestantiske union dannedes Den Katolske Liga i 1609.

Unionen blev tiltrådt af Holland 1608, England 1612 og Sverige, men den opløstes i 1621 efter protestanternes nederlag i slaget ved Det Hvide Bjerg 1620 i begyndelsen af Trediveårskrigen. 

Protestantiske union, Den
Protestantiske union, Den
Protestantiske union, Den
Protestantiske union, Den
Protestantiske union, Den
Slavonien

Slavonien er området mellem floderne Sava (i syd) og Drava (i nord), mod øst afgrænset af Donau, mens den vestlige afgrænsning har varieret gennem historien.

Langt størstedelen af Slavonien hører i dag til Kroatien, mens størstedelen af Syrmium (Slavoniens østligste ende) hører til Serbien. Små områder ved Drava hører til Ungarn.

Dele af Slavonien hørte til Militærgrænsen.

Kroatiens geografi
Grøde

Grøde er et ord der betegner den egenskab ved planter, at de kan gro og vokse, eller den egenskab ved jord, at den er frugtbar og kan dyrkes. Begrebet er således knyttet til naturens (især den domesticerede planteverdens) frugtbarhed i vid forstand, og kan også bruges om produktet af selvsamme frugtbarhed, det vil sige afgrøden.

I det ældre danske landbrugssamfund, minimum frem til 1950 (hvor Ordbog over det danske sprog ophører), kaldte man vækstperioden i foråret og forsommeren for grødetid.

Ordet grøde er særligt kendt fra Markens Grøde, titlen på en roman af Knut Hamsun.

Ekstern henvisning
Opslag i ODD

Landbrug
Planter
Daisaku Ikeda

Daisaku Ikeda (池田大作 いけだ だいさく født 2. januar 1928 i Tokyo) er en japansk buddhistisk filosof, forfatter, digter og fredskæmper. Daisaku Ikeda er præsident for Soka Gakkai International (SGI) som er en ikke-statslig organisation med mere end 12 mio. medlemmer i 192 lande. Han er også stifter af mange institutioner såsom Boston Forskningscenter for det 21. Århundrede, Toda Instituttet for Verdensfred og Politisk Forskning, Min-on Musiksammenslutning, Fuji Art Museum samt Soka uddannelsessystemet med universiteter i Tokyo, Japan og Orange County, USA.

Ikeda blev født i Tokyo 1928 og var som teenager øjenvidne til de menneskelige tab, pinsler og virvar som en nation i krig skaber. I efterkrigstidens kaotiske Japan bekendte han sig til buddhismen efter et møde med pædagogen og den brændende pacifist Josei Toda. Toda var leder af den buddhistiske lægorganisation Soka Gakkai og havde været fængslet under anden verdenskrig på grund af sin tro. Disse oplevelser skærpede Ikedas dybe engagement i fredsarbejdet og er baggrunden for hans anstrengelser for at skabe en global fredskultur.
Han har bl.a. udbredt sine tanker gennem foredrag på mange af verdens førende universiteter, og har mødtes i dialog med store personligheder, f.eks. Arnold Toynbee, Johan Galtung, Vaclav Havel, Henry Kissinger, Chou Enlai, Michail Gorbatjov og Nelson Mandela.

I 1983 modtog Daisaku Ikeda FNs Fredsmedalje. Han var med til at mindske spændingerne mellem Kina og Sovjetunionen i 1970'erne gennem "privatmands-diplomati", og i 1997 blev han æresmedlem af World Federation of United Nations Associations - WFUNA for sit store engagement i FN.
Som den eneste i verden har Ikeda modtaget over 250 akademiske doktorater og ærestitler. Nummer 250 modtog han den 21. marts 2009 fra Univercity College, Syd fra Haderslev.

Noter

Eksterne henvisninger 

 http://www.daisakuikeda.org/index.php 

Digtere fra Japan
Personer fra Tokyo
Grøde (flertydig)

Grøde har flere betydninger:

 Grøde – betegner den egenskab ved planter, at de kan gro og vokse, eller den egenskab ved jord, at den er frugtbar
 Grøde (ø) – en af De Nordfrisiske Øer i Vadehavet ud for Sydslesvig
Nørre Nissum

Nørre Nissum er en by i det nordlige Vestjylland med , beliggende i den østlige del af Lemvig Kommune i Region Midtjylland. Byområdet består af Seminariebyen, Nissumby og Kirkebyen. Nørre Nissum er en udpræget skoleby. Her grundlagdes Danmarks første indremissionske højskole og seminarium. Højskolen er i dag omdannet til efterskole. Seminariet er udvidet med en HF-afdeling.

Lærersminariet i Nørre Nissum er det eneste tilbageværende seminarium, som blev grundlagt af Indre Mission.

Nørre Nissum Seminarium har været lukningstruet 
Nørre Nissum og Skive Seminarium skulle efter planerne være fusioneret og placeret i Holstebro senest i 2012, men massive protester fra lokalsamfundene bevirkede, at bestyrelsen for VIA University College på et møde den 1. februar 2010 besluttede, at de to uddannelsessteder kan fortsætte, hvis de lever op til en række fastsatte kvalitetskrav.

Efterskoler og højskole 
Ud over kommuneskolen er der tre efterskoler (Nørre Nissum Efterskole, Fenskær efterskole og Kongensgaard efterskole). Derudover er der en højskole for pensionister (Seniorhøjskolen).

Nørre Nissum i TV og underholdning 
De fiktive personer K.E, Heine og Piphans fra DR's satireprogram Angora By Night bor i den lille by.
Udover det, har børneentertaineren Tante Andante bosat sig med sin familie.

Se også 
 Nørre Nissum Sogn

Eksterne henvisninger 
 Historier fra Nørre Nissum

Kilder
Rudi Köhnke

Rudi Køhnke (født 10. maj 1977 i Ballerup, Danmark) er en dansk skuespiller, model, sanger og uddannet kok.

Baggrund 
Køhnkes mor var dansk, og hans far albansk. Rudi voksede op hos en plejefamilie i Ballerup.

Karriere 
Han debuterede som skuespiller i spillefilmen Nordkraft fra 2005, der er en filmatisering af Jakob Ejersbos bog af samme navn.
I 2006 var han hovedrolleindehaver i den danske film Fidibus, der er instrueret af Hella Joof. I mellemtiden indspillede han desuden en uafhængig film ved navn Bønnes Crew. Han har også medvirket i Manden med de gyldne ører fra 2009.

Han optrådte i 2003-2004 som den ene halvdel af "Elvis Bros Show" og i 2007, hvor han optrådte som forsanger i Robbie Williams Experience, blev han kåret "Danmarks lækreste mand" af modemagasinet Bazar.

Udvalgt filmografi 
 Nordkraft - Frank (2005)
 Fidibus - Kalle (2006)
 Remis - William (kortfilm, 2009)
 Sværvægter - Liam (kortfilm, 2014)
 Ødeland - Asger (kortfilm, 2015)
 [The One (film fra 2016)|The One]] (2016)

Tv-serier 
 Manden med de gyldne ører - Silas (2009)
 Hotel Cæsar - Rock Young (2012)
 The Team - Billy (2015)
 Kriger - Jack (2018)
 Bedrag III (2019)

Referencer

Eksterne henvisninger 

 Om Rudi Køhnke på panoramaagency.com 
 Om Rudi Køhnke på Teamplayers.dk 
 

Skuespillere fra Danmark
Personer fra Ballerup
Tom Clancy's Splinter Cell: Chaos Theory

Tom Clancy's Splinter Cell: Chaos Theory er det tredje spil i Splinter Cell-serien.
Man styrer Splinter Cell agenten Sam Fisher igennem 10 missioner.
Splinter Cell går ud på at snige sig igennem missionerne uden at blive opdaget, man skal undgå at blive set af både Terrorister, SWAT folk og sikkerheds kameraer. Spillet tilbyder både multiplayer og singleplayer.

Spillet byder på masser af forskellige muligheder for at klare sig igennem dets missioner, igennem spillet vil man opleve mange forskellige scener som F.eks

Plot 

Spillet foregår i år 2007.
En bande terrorister har fået fat i en Algorimetisk kode, der åbner forskellige muligheder som eksempelvis kan tage hele strømmen fra New York (Blackout), eller affyre missiler fra Nordkoreanske krigsskibe. Dette giver naturligvis anledning til et kaos, som kan udvikle sig til en 3. verdenskrig, og den eneste der kan stoppe det er Sam Fisher. Hvis det ikke lykkes for Sam Fisher og 3. Echelon, at få fat i koden vil den kæde af begivenheder, der er sat i gang være uoprettelig.

Hovedpersoner 

 Sam Fisher:
Sam Fisher er en Splinter Cell agent, der arbejder for N.S.A. (National Security Agency). Man styrer ham i 3. persons synsvinkel gennem alle Splinter Cell spillene.
Sam har haft en datter, Sarah Fisher. Hun dør som 23-årig, da hun i starten af spillet "Double Agent", bliver dræbt af en spritbilist.

 Oberst Irving Lambert:
Sam Fishers chef.

Eksterne henvisninger 
 

Computerspil fra 2005
First-person shooter
Ubisoft-spil
GameCube-spil
Nintendo DS-spil
PlayStation 2-spil
Windows-spil
Xbox-spil
Computerspil baseret på Unreal-motoren
June Carter

Valerie June Carter Cash (23. juni 1929 – 15. maj 2003) var en amerikansk sangerinde og skuespiller, som sammen med sin familie dannede gruppen The Carter Family. Desuden var hun Johnny Cash's anden hustru. 

Det var June Carter (sammen med Merle Kilgore) som skrev megahittet Ring of Fire, som beskriver hendes forhold til Johnny Cash i perioden før deres giftermål.

I filmen Walk the Line spilles rollen som June Carter af Reese Witherspoon, hvilket indbragte hende en Oscar.

Musikere fra USA
Cecilie Olrik

Cecilie Olrik (født 1. oktober 1963) er en dansk manuskriptforfatter. Hun var gennem en årrække kendt fra DR's B&U afdeling, hvor hun skrev, instruerede og tilrettelagde programmer og serier som Duksedrengen, Skæbner i Hvidt, Sportsgrenen, A story with a happy ending og Next stop Copenhagen.
Cecilie Olrik har i B&U primært arbejdet sammen med kollegaen Peter Gren Larsen. Hun har også til denne skrev hun kortfilmen Mor(d) i Mødregruppen.

Hun var tilknyttet Third Culture Copenhagen med Tor Nørretranders og producerede serien Sindet, skønheden og fremtiden til DR2. 
Herefter var hun en årrække udviklingschef i Egmont Imagination og forestod bl.a. serier som MumbleBumle, Tracy McBean og H.C. Andersen the Fairytaler.

Hendes første roman, Min bedste veninde, udkom hos Aschehoug 2004 og den næste, Gravhøjens Hemmelighed på Gyldendal 2006, hvor også Bidt i Bulgarien udkom (2008)
I 2007 var hun manuskriptforfatter på TV-3 soapen 2900 Happiness, og i 2010 som medforfatter og ghostwriter for Jakob Olrik på bogen: "Mer' og bedre sex".

Cecilie Olrik udgav i 2011 "Mit liv på scor.dk" (Forlaget Radius), en selvoplevet og autentisk debatbog om sexdating på internettet.

Eksterne henvisninger 
 

Cecilie
Ansatte i DR
Manuskriptforfattere fra Danmark
Dansksprogede forfattere fra Danmark
Rivaldo

Rivaldo Vítor Borba Ferreira (født 19. april 1972 i Recife, Pernambuco, Brasilien), bedre kendt som Rivaldo. I 1990'erne og starten af 2000'erne var Rivaldo anset som en af verdens bedste fodboldspillere. Han blev kåret til verdens bedste fodboldspiller i 1999.

Rivaldo startede sin karriere i Santa Cruz men skiftede efter kun en enkelt sæson til Mo Gi Mirim, men igen kun for en enkelt sæson. Næste punkt i karrieren var der brasilianske topklubber Corinthians og SE Palmeiras. Han skiftede nu til Deportivo La Coruna, inden han skiftede til FC Barcelona, hvor han havde sin storhedstid. Med Barcelona blev Rivaldo spansk mester i 1998 og 1999 og vandt også den spanske pokalturnering Copa del Rey i 1998 samt UEFA Super Cup. Efter 157 kampe og 86 mål for Barcelona skiftede Rivaldo i 2002 til AC Milan, hvor han i 2003 vandt den italienske pokalturnering Coppa Italia, UEFA Champions League og UEFA Super Cup.

Efter tiden i AC Milan skiftede Rivaldo til de græske klubber Olympiakos og AEK Athen, derefter i FC Bunyodkor i Uzbekistan, men er nu tilbage i Brasilien, hvor han nu spiller for Sao Paulo.

I perioden mellem 1993 og 2003 opnåede Rivaldo 74 kampe for det brasilianske landshold, hvor han scorede 35 mål. Han var en af de bærende kræfter på det brasilianske landshold, der vandt VM i 2002.

Eksterne henvisninger 
 

Fodboldspillere fra Brasilien
Fodboldspillere fra Olympiakos
Fodboldspillere fra AEK Athen
Fodboldspillere fra FC Barcelona
Fodboldspillere fra AC Milan
Verdensmestre i fodbold
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Anders Dam

Anders Christian Dam (født 29. februar 1956 i Aalborg) er dansk økonom og ordførende direktør i Jyske Bank.

Dam blev student i 1975 og blev cand.oecon. i 1981. Fra 1982 til 1987 var han cheføkonom i Håndværksrådet. Han var cheføkonom i Jyske Bank fra 1987 til 1990, hvor han blev udnævnt til underdirektør med ansvar for udvikling og planlægning. I 1992 forlod han Jyske Bank til fordel for en stilling som direktør i Stibo Datagrafik. Anders Dam vendte tilbage til Jyske Bank 1. juli 1995, hvor han efter to år blev udnævnt til ordførende direktør. Han afløste Kaj Steenkjær.

Personer fra Aalborg
Økonomer fra Danmark
Bankdirektører fra Danmark
Personer i Kraks Blå Bog
Johannes Andersen (musiker)

Johannes Andersen (6. september 1890 – 14. november 1980) var en dansk hornist og komponist.

Andersen startede sin musikalske løbebane i 1906 ved regimentsmusikken i Odense. Der blev han undervist i musikteori af Thorvald Aagaard. Senere flyttede han til København, hvor han studerede musik hos bl.a. Poul Hellmuth og Carl Nielsen. Som trompetist spillede han i Tivolis Koncertsals Orkester hvor han senere skiftede til valdhorn. Han var næsten fra etableringen medlem af Radiosymfoniorkestret samtidig med at han skrev sin musik. Som instrumentator var han flittig, og han dirigerede lejlighedsvis radioorkestret i dets første år. I 30 år ( 1925 – 1955) spillede han Radiosymfoniorkestret. Hans musik beskrives som teknisk velformet, men uden prægnante og interessante momenter.

Musik (ikke udtømmende) 
 Thema med variationer (orkester 1916)
 Symfoni nr. 1 (1918)
 Kvartet for fløjte, obo, horn og fagot (1943)
 Symfoni nr. 2 (1946)
 Påskekantate (1949)

 Orkestersuite
 Sommerfugle eller Scherzo sarcastico (ballet)
 Flyvesand (opera)
 Højsang (baryton, kor og orkester)
 Ske bonden hans ret (skuespil)
 Violinkoncert
 Danmarkssangen (kor)
 Folkevandringssangen (kor)
 Vandrerens morgensang (kor)
Afslutningen paa Jagten (to horn, 29.01.1925) (Odense Symfoniorkesters nodearkiv, doneret af Børge Wagner)
Der Rider en Konge (Hye-Knudsen, arrangeret af Johannes Andersen for symfoniorkester) (Odense Symfoniorkesters nodearkiv)

Læs mere 
 Nodesamling i Det kgl. Bibliotek
 Niels Viggo Bentzon anmelder musik af Andersen 
 Musikkens Mestre, danske Komponister af Ejnar Jacobsen og Vagn Kappel. Gjellerups forlag 1947

Komponister fra Danmark
Klassiske komponister fra det 20. århundrede
Danskere i 1900-tallet
Trompetister fra Danmark
Valdhornister fra Danmark
Dirigenter fra Danmark
Mette Koefoed Bjørnsen

Mette Margrethe Koefoed Bjørnsen (født Koefoed 6. december 1920 på Frederiksberg, død 29. marts 2008 i København) var en dansk økonom, der blandt andet var formand for Forligsinstitutionen.

Mette Kofoed Bjørnsen blev student fra Lyngby Statsskole i 1940 og cand.polit. fra Københavns Universitet i 1947. Hun kom derefter til Danmarks Statistik og fra 1959 undervisningsinspektør ved Handelsministeriets tilsyn med handelsskolerne. I 1964 blev hun lektor ved Den Sociale Højskole i København og i 1971 lektor ved Danmarks Lærerhøjskole.

Hun var ansat i 'Forligsinstitutionen' fra 1979 til 1992, først som stedfortrædende forligsmand og fra 1982 som forligsmand. I 1988 blev hun formand for Forligsinstitutionen som den første kvinde; hun yndede ikke titlen forkvinde. Hun skrev undervisningsmateriale om EU, økonomi og samfundsforhold i øvrigt, ligesom hun fra 1970 til 2000 var medredaktør af Statistisk Tiårsoversigt.

Hendes store force var pædagogisk formidling: hun gjorde økonomisk-politiske spørgsmål tilgængelige for den brede befolkning. Som forligsmand høstede hun anerkendelse for at bilægge en række stridigheder på det offentlige arbejdsmarked.

Fra 1991 til 1998 var hun formand for Dansk Forfatterforening og havde talrige bestyrelsesposter og tillidshverv som formand for bestyrelsen i ATP fra 1982 til 1993, formand for Topdanmark Fonden 1985-1990, medlem af bestyrelsen i Arbejdernes Landsbank 1975-1986 og i 1982-1986 som kommunalbestyrelsesmedlem i Gentofte Kommune valgt for Gentoftelisten. Det blev dog en parentes i historien; hendes tålmodighed rakte ikke til det. Det betød imidlertid ikke, at hun droppede sit politiske engagement. Op til folkeafstemningen om Amsterdam-traktaten i 1998 var hun medstifter af nej-organisationen Nationernes Europa.

Mette Kofoed Bjørnsen var arving til komponisten Carl Nielsen. Hun var gift to gange, først med 
Palle Mogens Flemming Holstein (1914 – 1988), som hun blev skilt fra i 1953. Samme år indgik hun ægteskab med oberstløjtnant Bjørn Bjørnsen (1914 – 1993). Hun fik tre sønner, Flemming Michael (f. 1951), Steen Bjørn (f. 1954) og Peter (f. 1957).

Hun blev Ridder af Dannebrog i 1986 og ridder af 1. grad i 1993.

Bibliografi 
 Der må være grænser for EU's statsdannelse, af Jesper Jespersen og Mette Koefoed Bjørnsen (red.), Vindrose, 2003
 Forlig eller forlis? – erindringer, Tofino, 2006

Kilder 
 Kvindebiografisk Leksikon

Eksterne henvisninger 
 

Personer fra Frederiksberg
Økonomer fra Danmark
Faglitterære forfattere fra Danmark
Riddere af 1. grad af Dannebrog
Personer i Kraks Blå Bog (afdøde)
Personer i Dansk Kvindebiografisk Leksikon
Danskere i 1900-tallet
Selvbiografer fra Danmark
Medlemmer af Gentofte Kommunalbestyrelse
Dansksprogede forfattere fra Danmark
Formænd for Dansk Forfatterforening
Modtagere af Modersmål-Prisen
Kim Drejs

Kim Drejs (født 15. august 1980) er dansk professionel fodboldspiller, hvis primære position på banen er som målmand. Hans nuværende klub er Fremad Amager. Han har tidligere spillet for Brønshøj Boldklub, som han skrev kontrakt med den 1. juli 2007, og kortvarigt i 1. divisionsklubben AB.

Han skiftede som ungdomsspiller til Brøndby IF og startede som reservemålmand i Superliga sæsonen 1997-1998 og nåede 6 kampe for Brøndby i perioden kort efter Mogens Krogh stoppede. Under sin tid i klubben blev han dansk mester i 2002 og dansk pokalvinder i 2003. Et halvt år før kontraktudløb med Brøndby IF den 31. december 2003, blev han udlejet til den nyoprykkede 1. divisionsklub Fremad Amager, hvor han blev fast mand i startopstillingen. Amagerkanerne skrev efterfølgende kontrakt med ham, som senere blev forlænget til 30. juni 2008.

I sommeren 2005, skiftede han dog bopæl til Sønderjylland og indgik en 3-årig kontrakt (indtil 2008) med SønderjyskE efter at være blevet købt ved hjælp af en frikøbsklausul . I sommeren 2006 valgte han imidlertidigt (grundet hjemve) at få sin kontrakt ophævet og vendte tilbage til Sjælland efter en enkelt sæson i Superligaen og skrev kontrakt med Holbæk Bold- og Idrætsforening og gik i gang med en elektrikeruddannelse.

Han har spillet 23 landskampe for forskellige ungdomslandshold (U-16, U-17, U-19 og U-21), heriblandt en enkelt for U21-landsholdet tilbage i april 2001.

Spillerkarriere 
 198x-19xx: IF Hjorten (ungdomsklub)
 19xx-19xx: Kolind-Perstrup IF og Djurs KVM på Djursland
 19xx-1997: AGF (ungdomsklub)
 1997-2003: Brøndby IF, 7 kampe og 0 mål , Superligaen og ungdom.
 2003-2005: Boldklubben Fremad Amager, 60 kampe og 0 mål, 1. division
 2005-2006: SønderjyskE, 16 kampe og 0 mål, Superligaen
 2006-2007: Holbæk B&I, 18 kampe og 0 mål , 2. division Øst
 2007-2009: Hvidovre Idrætsforening, 53 kampe og 1 mål , 1. division
 2009-2013 : Brønshøj Boldklub, 123 kampe, 0 mål og 43 clean sheets 
 2013-2014:Akademisk Boldklub Gladsaxe
 2014 : Næstved Boldklub
 2014- : Fremad Amager
 2020- : Hornbæk IF

Eksterne henvisninger

Referencer 

Fodboldspillere fra Danmark
Fodboldspillere fra Holbæk B&IF
Fodboldspillere fra Brøndby IF
Fodboldspillere fra SønderjyskE
Fodboldspillere fra Hvidovre IF
Fodboldspillere fra Fremad Amager
Fodboldspillere fra Brønshøj Boldklub
Fodboldspillere fra Akademisk Boldklub
Janus Kamban

Janus Kamban (født 10. september 1913 i Tórshavn, død 2. maj 2009 i smst.) var en færøsk billedhugger og grafiker. Han var en af de talentfulde kunstnere, som indledte det store nybrud i færøsk billedkunst i 1930'erne. 

Som de fleste færøske billedkunstnere i dette slægtled rejste Kamban til København, hvor han i 1932-35 og 1938-40 var elev på Kunstakademiets Billedhuggerskole hos professor E. Utzon-Frank. Efter 2. verdenskrig kom Janus Kamban tilbage til Tórshavn, hvor han siden boede og spillede en aktiv rolle i det blomstrende billedkunstneriske miljø, blandt andet som leder for Listaskálin (Kunstforeningens udstillingsbygning) 1969-78. Fra sit hus og atelier inspireredes han af udsigten over fjorden til Nólsoy.

I en række skulpturer som Får med to lam 1955 og Fire hvaler 1986 udstillet på Færøernes kunstmuseum Listasavn Føroya fremstår den enkle klare form i monumental besindig ro. Han har med sine stramt stiliserede figurative skildringer af mennesker og dyr udvidet den færøske billedverden

Janus Kambans skulpturer pryder offentlige pladser og bygninger i byer og bygder på Færøerne. På kunstmuseet ses hans buster af digteren H.A. Djurhuus 1936 og Vensil á Velbastað 1951. Andre hovedværker er Modersmålet 1948 i basalt ved Færøernes landsbibliotek i Tórshavn og figurgruppen Færøsk dans 1956 i bronze, i Føroya Banki.

I hans grafik – især i flerfarvede linoleumssnit – er havet, søfuglene og livet ved stranden et hovedtema. Ingen har som han kunnet formidle linjerne i den lette, men stærke, traditionelle færøske båds smækre og fuldkomne form. Janus Kamban har modtaget en række priser og udmærkelser og deltaget i talrige udstillinger af færøsk billedkunst bl.a. i København. I 1993 arrangerede Færøernes kunstmuseum en stor retrospektiv udstilling af Kambans skulpturer og grafik i anledning af hans 80 års fødselsdag. I 1995 udgav kunstmuseet en bog om Janus Kambans liv og værk af kunstkritikeren Gunnar Hoydal med fotografier af Ole Wich og Ole Jensen.

Udstillinger 
 1935 Skulpturudstilling, Charlottenborg
 1941 Skulpturudstilling, Haveselskabets Have, Frederiksberg
 1943 Utzon-Frank og hans elever, Charlottenborg. 1943-45, Koloristerne
 1948 Ólavsøkuframsýningin, Tórshavn, 1951-52, 1954-56, 1959-63, 1966-70, 1972-73, 1975-76, 1978, 1980-93
 1970 Færøysk Kunst, Bergens Kunstforening
 1971 Art from the Faroes, Pier Art Gallery, Orkneyøerne
 1976 Færøsk Kunst, Den frie Udstilling, København
 1983 Grafiska Sællskapet, Malmø. Føroysk List, Nordisk Kunstcentrum, Helsingfors
 1986 Færøsk Kunst Nikolaj Kirke Kbh.
 1992 Várframsýningin, Tórshavn

Eksterne henvisninger 
 Art.fo Færøernes kunstmuseum 
 Wichgrafik.dk Fotos af Kambans værker 

Billedhuggere fra Færøerne
Grafikere fra Færøerne
Personer fra Thorshavn
Danny V. Hansen

Danny V. Hansen (født 28. marts 1983) er dansk professionel fodboldspiller, hvis primære position på banen er i forsvaret. Han spillede senest for 2. divisionsklubben Brønshøj Boldklub.

Han debuterede for Fremad Amager den 23. marts 2002 i kampen mod FC Nordjylland inden han forlod klubben for så at vende tilbage i forbindelse med 2005/06 sæsonen (som amatørspiller), hvor han dog ikke opnåede at spille nogen førsteholdskampe (11 kampe på andetholdet i Københavnsserien). Den efterfølgende sæson valgte han derfor at skifte til Brønshøj Boldklub.

Spillerkarriere 
 xxxx-xxxx: Boldklubben Avarta
 2001/2-2002: Boldklubben Fremad Amager, 2 kampe og 0 mål, 2. division
 200x-200x: Kjøbenhavns Boldklub
 200x-2005/6: Brønshøj Boldklub, 1 mål, 1. division
 2005/6-2006: Boldklubben Fremad Amager, 0 kampe og 0 mål, 1. division
 2006-2008: Brønshøj Boldklub, 2. division Øst

Noter

Eksterne henvisninger 
 

Fodboldspillere fra Danmark
Fodboldspillere fra Brønshøj Boldklub